הצבעה בתחרות הזמר של האירוויזיון
שוברי שוויון

נוהל שובר שוויון הושם לראשונה לאחר אירוויזיון 1969, שבה צרפת, הולנד, ספרד והממלכה המאוחדת זכו במקום הראשון. ללא מערכת שבירת שוויון באותה תקופה, כל ארבע המדינות הוכרזו כמנצחות משותפות. במחאה לכך, אוסטריה, פינלנד, שוודיה, נורווגיה ופורטוגל לא השתתפו בשנה שאחריה.
בשנת 1991, נוהל שובר השוויון יושם לראשונה כאשר צרפת ושוודיה קיבלו 146 נקודות בתום ההצבעה. באותה תקופה, המדינה המנצחת הוכרזה אם קיבלה יותר 12 נקודות או 10 נקודות מהאחרת (ואם לא, אז שתי המדינות היו מוכרזות כזוכות). על אף ששתי המדינות קיבלו מספר שווה של 12 נקודות (ארבע פעמים), שוודיה זכתה במהדורה זו לאחר שקיבלה יותר 10 נקודות (חמש פעמים מול פעמיים). שובר שוויון זה גרם למרווח ההפסד הנמוך ביותר בתחרות.
נוהל שובר השוויון הנוכחי הושם באירוויזיון 2016. בנוהל זה, אם קיים שובר שוויון, המדינה שתופיע יותר גבוה בדירוג תהיה המדינה שקיבלה יותר נקודות מהצבעות הקהל. אם זה לא מתקיים, המדינה שתופיע יותר גבוה בדירוג תהיה המדינה שיותר מדינות הצביעו לה דרך הצבעות הקהל. אם זה לא מתקיים, המדינה שתופיע יותר גבוה בדירוג תהיה המדינה שקיבלה יותר פעמים של נקודות (מ-12 ועד 1). אם גם זה לא מתקיים, המדינה שהופיעה קודם תהיה המדינה שתופיע יותר גבוה בדירוג. נוהל שובר השוויון חל במקור רק על המקומות הראשונים או על קביעת העולים מחצאי הגמר, אם כי מאז 2008 נוהל זה מתקיים על כלל המקומות.
| שנה | שימוש | תיאור |
| --- | --- | --- |
| 1956–1969 | — | לא היו חוקים לשבירת שוויון. |
| 1970–1988 | קביעת מנצח התחרות | חבר השופטים החליט על הזוכה באמצעות הצבעה פשוטה עבור השיר המועדף עליהם. |
| 1989–2000 | קביעת מנצח התחרות | המדינה המנצחת בתיקו היא המדינה שקיבלה יותר 12 נקודות ממדינות שונות ולאחר מכן 10 נקודות ממדינות שונות. אם לא ניתן לשבור את השוויון בדרך זו, הזכייה הייתה זכייה משותפת. |
| 2001–2002 | קביעת מנצח התחרות והעולים לגמר של המהדורה הבאה | המנצחת בתיקו היא המדינה שקיבלה יותר 12 נקודות ממדינות שונות, ואז 10 נקודות ממדינות שונות, עד ל-1 ממדינות שונות. אם לא ניתן לשבור את השוויון בדרך זו, הזכייה הייתה זכייה משותפת. |
| 2003 | קביעת מנצח התחרות | המנצחת בתיקו היא המדינה שיותר מדינות הצביעו לה, ואז המדינה שקיבלה יותר 12 נקודות ממדינות שונות, ואז 10 נקודות ממדינות שונות, עד ל-1 ממדינות שונות. אם לא ניתן לשבור את השוויון בדרך זו, הזכייה הייתה זכייה משותפת. |
| 2004–2006 | קביעת מנצח התחרות והעולים לגמר מחצי הגמר | המנצחת בתיקו היא המדינה שיותר מדינות הצביעו לה, ואז המדינה שקיבלה יותר 12 נקודות ממדינות שונות, ואז 10 נקודות ממדינות שונות, עד ל-1 ממדינות שונות. אם לא ניתן לשבור את השוויון בדרך זו, הזכייה הייתה זכייה משותפת. |
| 2007 | קביעת מנצח התחרות והעולים לגמר מחצי הגמר | המנצחת בתיקו היא המדינה שיותר מדינות הצביעו לה, ואז המדינה שקיבלה יותר 12 נקודות ממדינות שונות, ואז 10 נקודות ממדינות שונות, עד ל-1 ממדינות שונות. אם לא ניתן לשבור את השוויון בדרך זו, המדינה שהופיעה קודם לכן זוכה בתיקו. |
| 2008–2015 | קביעת כלל שוברי השוויון | המנצחת בתיקו היא המדינה שיותר מדינות הצביעו לה, ואז המדינה שקיבלה יותר 12 נקודות ממדינות שונות, ואז 10 נקודות ממדינות שונות, עד ל-1 ממדינות שונות. אם לא ניתן לשבור את השוויון בדרך זו, המדינה שהופיעה קודם לכן זוכה בתיקו. |
| 2016–הווה | קביעת כלל שוברי השוויון | המנצחת בתיקו היא המדינה שקיבלה יותר נקודות דרך הצבעות הקהל, ואז המדינה שיותר מדינות הצביעו לה דרך הצבעות הקהל, ואז המדינה שקיבלה יותר 12 נקודות בהצבעות הקהל ממדינות שונות, ואז 10 נקודות ממדינות שונות, עד ל-1 ממדינות שונות. אם לא ניתן לשבור את השוויון בדרך זו, המדינה שהופיעה קודם לכן זוכה בתיקו. |